فرناندو ملك اراجون كان واحد من الملوك الكاتوليك اتجوز الملكة ايزابيل الاولانيه ملكة كاستييا سنة 1469 و وحدو ممالكهم سنة 1474 ،البابا اسكندر السادس منحهم لقب الملوك الكاتوليك بعد ما منح لقب ملك المسيحية لملك فرنسا. فرناندو التانى هو ابن خوان التانى ملك اراجون من مراته التانيه خوانا اينريكيس. ايزابيل و فرناندو التانى وحدو مملكة كاستيا, و عاصمتها كانت فى توليدو, مع تاج أراجون, و عاصمته كانت فى ساراجوسا و بكده ابتدت مملكة اسبانيا الجديده. و هزمو المسلمين فى مملكة جرانادا سنة 1492.و قبل كده سنة 1478 ابتدت المرحلة النهائية من غزو جزر الكنارى. و رغم ان حفيدهم كارلوس الاول (المعروف كمان باسم تشارلز الخامس, امبراطور الرومانية المقدسة) كان بيفضل سيڤييا, كان اللى نقل الحكم لمدريد هو فيليبى التانى (1527-1598) ابن كارلوس الاول سنة 1561 علشان العاصمه تبقى بعيده عن الحدود. لكن فضلت سيڤييا مسيطرة على التجارة مع مستعمرات اسبانيا,و كانت مدريد مسيطرة على سيڤييا. يوم 30 ابريل 1492 الملوك الكاتوليك عملو اتفاقيه مع كريستوفر كولومبوس ، و عينوه مكتشف للجزر والقارات فى البحر و المحيط و مولو رحلته اللى اكتشف فيها امريكا.